CELEX: 32022R1166
Language: ro
Date: 2022-07-06 00:00:00
Title: Regulamentul de punere în aplicare (UE) 2022/1166 al Comisiei din 6 iulie 2022 de modificare a Regulamentului (CE) nr. 1480/2004 de stabilire a normelor specifice care se aplică mărfurilor provenind din zone unde Guvernul Ciprului nu exercită un control efectiv și care intră în zone unde acest guvern exercită un control efectiv

7.7.2022   
               
               
                  RO
               
               
                  Jurnalul Oficial al Uniunii Europene
               
               
                  L 181/11
               
            
         REGULAMENTUL DE PUNERE ÎN APLICARE (UE) 2022/1166 AL COMISIEI
         din 6 iulie 2022
         de modificare a Regulamentului (CE) nr. 1480/2004 de stabilire a normelor specifice care se aplică mărfurilor provenind din zone unde Guvernul Ciprului nu exercită un control efectiv și care intră în zone unde acest guvern exercită un control efectiv
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 866/2004 al Consiliului din 29 aprilie 2004 privind regimul stabilit în temeiul dispozițiilor articolului 2 din Protocolul nr. 10 la Actul de aderare (1), în special articolul 4 alineatul (12),
         după consultarea Comitetului menționat în Regulamentul privind linia de demarcație,
         întrucât:
         
                     (1)
                  
                  
                     Regulamentul (CE) nr. 1480/2004 al Comisiei (2) prevede norme specifice privind mărfurile care sosesc din zonele care nu se află sub controlul efectiv al Guvernului Ciprului în zonele în care guvernul exercită un control efectiv, inclusiv în ceea ce privește inspecțiile fitosanitare și rapoartele care vizează plantele, produsele vegetale și alte obiecte menționate în anexa V partea B la Directiva 2000/29/CE a Consiliului (3). În acest scop, articolul 3 din regulamentul respectiv conține trimiteri la directiva respectivă.
                  
               
                     (2)
                  
                  
                     Regulamentul (UE) 2016/2031 al Parlamentului European și al Consiliului (4), care constituie baza pentru normele Uniunii privind măsurile de protecție împotriva organismelor dăunătoare plantelor, a abrogat Directiva 2000/29/CE. Regulamentul respectiv împuternicește Comisia să stabilească o listă a plantelor, a produselor vegetale și a altor obiecte pentru care este necesar un certificat fitosanitar de introducere pe teritoriul Uniunii.
                  
               
                     (3)
                  
                  
                     Regulamentul de punere în aplicare (UE) 2019/2072 al Comisiei (5) menționează plantele, produsele vegetale și alte obiecte pentru care este necesar un certificat fitosanitar de introducere pe teritoriul Uniunii, printre care cele enumerate anterior în partea B din anexa V la Directiva 2000/29/CE.
                  
               
                     (4)
                  
                  
                     Prin urmare, este adecvat să se modifice Regulamentul (CE) nr. 1480/2004 pentru a înlocui trimiterile la Directiva 2000/29/CE cu trimiteri la Regulamentul de punere în aplicare (UE) 2019/2072.
                  
               
                     (5)
                  
                  
                     De asemenea, este necesar să se actualizeze toate trimiterile la dispozițiile privind pașapoartele fitosanitare.
                  
               
                     (6)
                  
                  
                     Întrucât, în conformitate cu articolul 4 alineatul (4) din Regulamentul (CE) nr. 866/2004, mărfurile care trec linia de demarcație trebuie să facă obiectul verificării respectării cerințelor și al controalelor prevăzute de legislația fitosanitară a Uniunii, astfel cum se prevede în anexa II la regulamentul respectiv, este necesar ca inspecțiile să vizeze să asigure faptul că mărfurile respective nu poartă organisme dăunătoare de carantină pentru Uniune enumerate în anexa II la Regulamentul de punere în aplicare (UE) 2019/2072, că respectă pragurile pentru prezența organismelor dăunătoare reglementate la nivelul Uniunii care nu impun carantină, enumerate în anexa IV la regulamentul respectiv și că respectă cerințele pentru introducerea în Uniune prevăzute în anexa VII la regulamentul respectiv.
                  
               
                     (7)
                  
                  
                     Prin urmare, este necesar ca Regulamentul (CE) nr. 1480/2004 să fie modificat în consecință,
                  
               ADOPTĂ PREZENTUL REGULAMENT:
         
            Articolul 1
            Regulamentul (CE) nr. 1480/2004 se modifică după cum urmează:
            
                        1.
                     
                     
                        Articolul 3 se înlocuiește cu următorul text:
                        
                           „Articolul 3
                           Inspecția și raportul fitosanitar
                           
                              (1)   Experții fitosanitari independenți numiți de Comisie, mobilizați în cadrul Instrumentului pentru asistență tehnică și schimb de informații (TAIEX) și care acționează în coordonare cu Camera de Comerț Cipriotă Turcă pentru punerea în aplicare a Regulamentului (CE) nr. 866/2004 («experții»), inspectează toate produsele constând din plante, produse vegetale și alte obiecte enumerate în partea A și partea B din anexa XI la Regulamentul de punere în aplicare (UE) 2019/2072 al Comisiei (*1) în etapele de producție, de recoltare și de comercializare, pentru a asigura faptul că:
                              
                                          (a)
                                       
                                       
                                          sunt lipsite de organismele dăunătoare de carantină pentru Uniune enumerate în anexa II la Regulamentul de punere în aplicare (UE) 2019/2072;
                                       
                                    
                                          (b)
                                       
                                       
                                          respectă pragurile pentru prezența organismelor dăunătoare care nu impun carantină în Uniune enumerate în anexa IV la Regulamentul de punere în aplicare (UE) 2019/2072;
                                       
                                    
                                          (c)
                                       
                                       
                                          respectă cerințele pentru introducerea în Uniune prevăzute în anexa VII la regulamentul respectiv; și
                                       
                                    
                                          (d)
                                       
                                       
                                          respectă măsurile de prevenire a prezenței organismelor dăunătoare reglementate care nu impun carantină, pe plante specifice destinate plantării, prevăzute în anexa V la Regulamentul de punere în aplicare (UE) 2019/2072.
                                          Dacă este relevant, ei inspectează toate plantele, produsele vegetale și alte obiecte menționate în anexa XII la Regulamentul de punere în aplicare (UE) 2019/2072, pentru a asigura faptul că sunt lipsite de organismele dăunătoare respective care impun carantină și care sunt absente din zonele protejate, menționate în anexa III la regulamentul respectiv.
                                       
                                    
                           
                              (2)   În cazul cartofilor dintr-un transport, experții de mai sus verifică dacă respectivii cartofi au fost cultivați direct din cartofi de sămânță certificați într-unul dintre statele membre sau din cartofi de sămânță certificați în orice altă țară în cazul căreia introducerea în Uniune a cartofilor destinați plantării nu este interzisă în baza anexei VI la Regulamentul de punere în aplicare (UE) 2019/2072.
                           
                           
                              (3)   În cazul în care, după cunoștințele lor și în măsura în care se poate determina, experții stabilesc că plantele, produsele vegetale sau alte obiecte relevante din transport respectă cerințele de la alineatele (1) și (2) și cerințele și controalele relevante prevăzute în anexa II la Regulamentul (CE) nr. 866/2004, ei:
                              
                                          (a)
                                       
                                       
                                          întocmesc un raport privind constatările lor, completat în întregime și semnat în mod corespunzător de cel puțin unul dintre experți, utilizând formularul prevăzut în anexa III la prezentul regulament, precum și
                                       
                                    
                                          (b)
                                       
                                       
                                          adaugă raportul respectiv, ca o completare, la documentul de însoțire menționat la articolul 2 din prezentul regulament.
                                       
                                    Experții nu emit «Rapoarte privind inspecția fitosanitară» pentru plantele destinate plantării, inclusiv tuberculii de Solanum tuberosum L. destinați plantării.
                           
                           
                              (4)   Experții sigilează apoi camioanele sau alte mijloace de transport în așa fel încât să prevină orice deschidere a transportului până în momentul în care trece de linia de demarcație.
                              Mărfurile care intră sub incidența prezentului articol pot fi transportate dincolo de linia de demarcație numai dacă sunt îndeplinite cerințele de la alineatul (3) literele (a) și (b).
                           
                           
                              (5)   La sosirea în zonele unde guvernul Republicii Cipru exercită un control efectiv, autoritățile competente examinează transportul. După caz, «Raportul privind inspecția fitosanitară» se înlocuiește cu un pașaport fitosanitar prevăzut la articolul 79 alineatul (1) sau la articolul 80 alineatul (1) din Regulamentul (UE) 2016/2031 al Parlamentului European și al Consiliului (*2).
                           
                        
                        
                           (*1)  Regulamentul de punere în aplicare (UE) 2019/2072 al Comisiei din 28 noiembrie 2019 de stabilire a unor condiții uniforme pentru punerea în aplicare a Regulamentului (UE) 2016/2031 al Parlamentului European și al Consiliului în ceea ce privește măsurile de protecție împotriva organismelor dăunătoare plantelor, de abrogare a Regulamentului (CE) nr. 690/2008 al Comisiei și de modificare a Regulamentului de punere în aplicare (UE) 2018/2019 al Comisiei (JO L 319, 10.12.2019, p. 1)."
                        
                        
                           (*2)  Regulamentul (UE) 2016/2031 al Parlamentului European și al Consiliului din 26 octombrie 2016 privind măsurile de protecție împotriva organismelor dăunătoare plantelor, de modificare a Regulamentelor (UE) nr. 228/2013, (UE) nr. 652/2014 și (UE) nr. 1143/2014 ale Parlamentului European și ale Consiliului și de abrogare a Directivelor 69/464/CEE, 74/647/CEE, 93/85/CEE, 98/57/CE, 2000/29/CE, 2006/91/CE și 2007/33/CE ale Consiliului (JO L 317, 23.11.2016, p. 4).”"
                        
                     
                  
                        2.
                     
                     
                        A patra, a cincea și a șasea liniuță de la punctul 10 din modelul prevăzut în anexa III se înlocuiesc cu următorul text:
                        
                                    „—
                                 
                                 
                                    sunt considerate indemne de organisme dăunătoare de carantină pentru Uniune enumerate în anexa II și, după caz, de organismele dăunătoare care impun carantină și care sunt absente în zonele protejate, enumerate în anexa III și respectă pragurile privind prezența organismelor dăunătoare reglementate la nivelul Uniunii care nu impun carantină, enumerate în anexa IV la Regulamentul de punere în aplicare (UE) 2019/2072;
                                 
                              
                                    —
                                 
                                 
                                    în cazul cartofilor dintr-un transport, dacă respectivii cartofi au fost cultivați direct din cartofi de sămânță certificați într-unul dintre statele membre sau din cartofi de sămânță certificați în orice altă țară în cazul căreia introducerea în Uniune a cartofilor destinați plantării nu este interzisă în baza anexei VI la Regulamentul de punere în aplicare (UE) 2019/2072.”
                                 
                              
                  
         
            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în statele membre.
            Adoptat la Bruxelles, 6 iulie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 161, 30.4.2004, p. 128.
         
            (2)  Regulamentul (CE) nr. 1480/2004 al Comisiei din 10 august 2004 de stabilire a normelor specifice care se aplică mărfurilor provenind din zone unde Guvernul Ciprului nu exercită un control efectiv și care intră în zone unde acest guvern exercită un control efectiv (JO L 272, 20.8.2004, p. 3).
         
            (3)  Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (JO L 169, 10.7.2000, p. 1).
         
            (4)  Regulamentul (UE) 2016/2031 al Parlamentului European și al Consiliului din 26 octombrie 2016 privind măsurile de protecție împotriva organismelor dăunătoare plantelor, de modificare a Regulamentelor (UE) nr. 228/2013, (UE) nr. 652/2014 și (UE) nr. 1143/2014 ale Parlamentului European și ale Consiliului și de abrogare a Directivelor 69/464/CEE, 74/647/CEE, 93/85/CEE, 98/57/CE, 2000/29/CE, 2006/91/CE și 2007/33/CE ale Consiliului (JO L 317, 23.11.2016, p. 4).
         
            (5)  Regulamentul de punere în aplicare (UE) 2019/2072 al Comisiei din 28 noiembrie 2019 de stabilire a unor condiții uniforme pentru punerea în aplicare a Regulamentului (UE) 2016/2031 al Parlamentului European și al Consiliului în ceea ce privește măsurile de protecție împotriva organismelor dăunătoare plantelor, de abrogare a Regulamentului (CE) nr. 690/2008 al Comisiei și de modificare a Regulamentului de punere în aplicare (UE) 2018/2019 al Comisiei (JO L 319, 10.12.2019, p. 1).